Prezident Budapesht shahrida Vengriya bosh vaziri bilan muzokara o‘tkazadi. Foto: Prezident matbuot xizmati O‘zbekiston prezidenti Shavkat Mirziyoyev Vengriya bosh vaziri Viktor Orbanning taklifiga binoan 19 avgust kuni amaliy tashrif bilan ushbu mamlakatga jo‘nab ketdi. Davlat rahbari Budapesht shahrida Vengriya bosh vaziri bilan muzokara o‘tkazadi. Vengriyaning davlat bayrami – avliyo Ishtvan kuniga bag‘ishlangan tadbirlarda ishtirok etish hamda yengil atletika bo‘yicha jahon chempionatining final bellashuvlarini kuzatish rejalashtirilgan.